CELEX: 32021D0677
Language: fi
Date: 2021-04-23 00:00:00
Title: Neuvoston täytäntöönpanopäätös (EU) 2021/677, annettu 23 päivänä huhtikuuta 2021, tilapäisen tuen myöntämisestä Latvian tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena annetun täytäntöönpanopäätöksen (EU) 2020/1351 muuttamisesta

27.4.2021   
               
               
                  FI
               
               
                  Euroopan unionin virallinen lehti
               
               
                  L 144/7
               
            
         NEUVOSTON TÄYTÄNTÖÖNPANOPÄÄTÖS (EU) 2021/677,
         annettu 23 päivänä huhtikuuta 2021,
         tilapäisen tuen myöntämisestä Latvian tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena annetun täytäntöönpanopäätöksen (EU) 2020/1351 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisen hätätilasta aiheutuvien työttömyysriskien lieventämisen tilapäisen tukivälineen (SURE) perustamisesta covid-19:n leviämisen seurauksena 19 päivänä toukokuuta 2020 annetun neuvoston asetuksen (EU) 2020/672 (1) ja erityisesti sen 6 artiklan 1 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Neuvosto myönsi Latvian 7 päivänä elokuuta 2020 esittämän pyynnön johdosta Latvialle 25 päivänä syyskuuta 2020 taloudellista apua lainana, jonka määrä oli enintään 192 700 000 euroa ja keskimääräinen enimmäismaturiteetti 15 vuotta, niiden kansallisten toimien täydentämiseksi, joilla Latvia pyrkii lieventämään covid-19:n leviämisen vaikutuksia ja puuttumaan kyseisen leviämisen työntekijöille ja itsenäisille ammatinharjoittajille aiheuttamiin sosioekonomisiin seurauksiin.
                  
               
                     (2)
                  
                  
                     Latvian oli määrä käyttää lainaa neuvoston täytäntöönpanopäätöksen (EU) 2020/1351 (2) 3 artiklassa tarkoitettujen työajan lyhentämisjärjestelyjen, vastaavien toimenpiteiden ja terveyteen liittyvien toimenpiteiden rahoittamiseen.
                  
               
                     (3)
                  
                  
                     Työssäkäynti tai työnhaku on covid-19:n vuoksi edelleen keskeytyksissä huomattavalla osalla Latvian työvoimasta. Tämä on johtanut niiden julkisten menojen äkilliseen ja voimakkaaseen kasvuun Latviassa, jotka liittyvät uusiin toimenpiteisiin, jollaisia ovat vanhemmille ja huoltajille myönnettävät sairausetuudet sekä covid-19-kriisin parissa työskenteleville lääkäreille ja terveydenhuollon työntekijöille maksettavat palkkiot ja täytäntöönpanopäätöksen (EU) 2020/1351 3 artiklan a, c, d, f ja g alakohdassa tarkoitetut toimenpiteet.
                  
               
                     (4)
                  
                  
                     Covid-19:n leviäminen ja Latvian vuosina 2020 ja 2021 toteuttamat poikkeukselliset toimenpiteet kyseisen leviämisen ja sen sosioekonomisten ja terveyteen liittyvien vaikutusten rajoittamiseksi ovat vaikuttaneet ja vaikuttavat edelleen perinpohjaisella tavalla maan julkiseen talouteen. Komission syksyn 2020 talousennusteen mukaan Latvian julkisen talouden alijäämän odotettiin olevan 7,4 prosenttia ja julkisen velan 47,5 prosenttia suhteessa bruttokansantuotteeseen (BKT) vuoden 2020 loppuun mennessä. Vuonna 2021 Latvian julkisen talouden alijäämän ennustetaan supistuvan 3,5 prosenttiin suhteessa BKT:hen ja velan 45,9 prosenttiin suhteessa BKT:hen. Komission talven 2021 väliennusteen mukaan Latvian reaalisen BKT:n ennustetaan kasvavan 3,5 prosenttia vuonna 2021.
                  
               
                     (5)
                  
                  
                     Latvia pyysi 11 päivänä maaliskuuta 2021 unionilta 112 500 000 euroa taloudellista lisäapua täydentääkseen edelleen vuosina 2020 ja 2021 toteuttamiaan kansallisia toimia, joilla se pyrkii lieventämään covid-19:n leviämisen vaikutuksia ja puuttumaan kyseisen leviämisen työntekijöille ja itsenäisille ammatinharjoittajille aiheuttamiin sosioekonomisiin seurauksiin. Tämä koskee erityisesti johdanto-osan 6–8 kappaleessa esitettyjä toimenpiteitä.
                  
               
                     (6)
                  
                  
                     ”Valtioneuvoston asetuksella nro 709 ’asetukset veronmaksajille työnkeskeytyksen vuoksi maksettavasta avustuksesta heidän toimintansa jatkamiseksi covid-19-kriisin olosuhteissa’” (annettu 24 päivänä marraskuuta 2020 (3) ja muutettu 12 päivänä tammikuuta 2021 (4)), jatkettiin ja muutettiin täytäntöönpanopäätöksen (EU) 2020/1351 3 artiklan a alakohdassa tarkoitettua työssäkäynnin keskeyttämään joutuneita työntekijöitä koskevaa korvausjärjestelmää. Kyseistä järjestelmää sovelletaan niihin yrityksiin, itsenäisiin ammatinharjoittajiin ja lisenssimaksun maksajiin, joiden taloudellisesta toiminnasta saamat tulot ovat vähentyneet keskimäärin vähintään 20 prosenttia verrattuna elo–lokakuussa 2020 vallinneeseen tilanteeseen. Järjestelmästä maksetaan lomautetuille työntekijöille tai itsenäisille ammatinharjoittajille korvauksia, joiden suuruus on 50 tai 70 prosenttia heidän palkastaan tai tuloistaan sen mukaan, mikä heidän verojärjestelmänsä on. Tuen vähimmäismäärä on asetettu 500 euroon ja enimmäismäärä 1 000 euroon työntekijää kohti kalenterikuukaudessa. Työssäkäynnin keskeyttämään joutuneita työntekijöitä koskevaan korvausjärjestelmään sisältyy täytäntöönpanopäätöksen (EU) 2020/1351 3 artiklan c alakohdassa tarkoitettu työntekijöille lapsista myönnettävä etuus.
                     Etuus, joka on 50 euroa kuukaudessa lasta kohti, on lisätukea työssäkäynnin keskeyttämään joutuneille työntekijöille, joilla on oikeus huollettavien perusteella myönnettävään henkilökohtaiseen tuloverovähennykseen. Tukitoimenpidettä jatkettiin ”1 päivänä joulukuuta 2020 annetulla valtioneuvoston määräyksellä nro 706 ’kansallisiin hätätilanteisiin tarkoitettuja varoja koskevan valtion talousarvio-ohjelman varojen kohdentamisesta’” (5) ja ”11 päivänä tammikuuta 2021 annetulla valtioneuvoston määräyksellä nro 15 ’kansallisiin hätätilanteisiin tarkoitettuja varoja koskevan valtion talousarvio-ohjelman varojen kohdentamisesta’” (6). Toimenpidettä voidaan pitää asetuksessa (EU) 2020/672 tarkoitettuna työajan lyhentämisjärjestelyä vastaavana toimenpiteenä, koska sillä tarjotaan työntekijöille ja itsenäisille ammatinharjoittajille toimeentulotukea.
                  
               
                     (7)
                  
                  
                     Palkkatukijärjestelmästä myönnetään tukea työnantajille, joiden tulot taloudellisesta toiminnasta pienenevät vähintään 20 prosenttia. Järjestelmän mukainen tuki on 50 prosenttia keskimääräisestä kuukausittaisesta bruttopalkasta, mutta enintään 500 euroa kalenterikuukautta kohti. Tukea saavien työnantajien on säilytettävä tuettujen työntekijöiden työpaikat ja täydennettävä palkkatukea tavanomaiseen täyteen palkkaan asti. Järjestelmä perustettiin ”valtioneuvoston asetuksella nro 675 ’veronmaksajille työnkeskeytyksen vuoksi maksettavasta avustuksesta heidän toimintansa jatkamiseksi covid-19-kriisin olosuhteissa’” (annettu 10 päivänä marraskuuta 2020 (7) ja muutettu 12 päivänä tammikuuta 2021 (8)) ja ”26 päivänä helmikuuta 2021 annetulla valtioneuvoston määräyksellä nro 128 ’ennakoimattomiin tapahtumiin tarkoitettuja varoja koskevan valtion talousarvio-ohjelman varojen kohdentamisesta’” (9). Toimenpiteellä jatketaan täytäntöönpanopäätöksen (EU) 2020/1351 3 artiklan d alakohdassa tarkoitettua matkailu- ja vientialojen palkkatukijärjestelmää ja laajennetaan sen soveltamisala kaikkiin tukikelpoisiin työnantajiin.
                  
               
                     (8)
                  
                  
                     Vanhemmille ja huoltajille myönnettävillä sairausetuuksilla tuetaan työntekijöitä, jotka eivät voi työskennellä etänä ja joiden on huolehdittava alle 10-vuotiaista lapsista tai vammaisista henkilöistä koulujen ja päivähoitokeskusten ollessa suljettuina covid-19:n leviämisen vuoksi. Toimenpidettä voidaan pitää asetuksessa (EU) 2020/672 tarkoitettua työajan lyhentämisjärjestelyä vastaavana toimenpiteenä, koska sillä tarjotaan toimeentulotukea vanhemmille ja huoltajille, joiden on hoidettava lapsia tai vammaisia henkilöitä koulujen ja päivähoitokeskusten ollessa suljettuina, ja autetaan säilyttämään työpaikkoja varmistamalla, ettei heidän tarvitse lopettaa työsuhdettaan. Sairausetuuksista säädetään ”’äitiys- ja sairausvakuutuksesta annettuun lakiin’26 päivänä marraskuuta 2020 tehdyllä muutoksella” (10) ja ”1 päivänä joulukuuta 2020 annetulla valtioneuvoston määräyksellä nro 707 ’ennakoimattomiin tapahtumiin tarkoitettuja varoja koskevan valtion talousarvio-ohjelman varojen kohdentamisesta’” (11) ja ”11 päivänä tammikuuta 2021 annetulla valtioneuvoston määräyksellä nro 13 ’ennakoimattomiin tapahtumiin tarkoitettuja varoja koskevan valtion talousarvio-ohjelman varojen kohdentamisesta’” (12).
                  
               
                     (9)
                  
                  
                     Latvia myös jatkoi ja otti käyttöön useita terveyteen liittyviä toimenpiteitä covid-19-kriisin torjumiseksi. Tämä koskee erityisesti johdanto-osan 10–12 kappaleessa esitettyjä toimenpiteitä.
                  
               
                     (10)
                  
                  
                     Täytäntöönpanopäätöksen (EU) 2020/1351 3 artiklan g alakohdassa tarkoitettujen covid-19:ään liittyvien sairausetuuksien jatkaminen 30 päivään kesäkuuta 2021 vahvistettiin ”’äitiys- ja sairausvakuutuksesta annettuun lakiin’12 päivänä marraskuuta 2020 tehdyillä muutoksilla” (13). Toimenpiteessä säädetään valtion maksamista sairausetuuksista henkilöille, jotka joutuivat jäämään töistä vaaditun omaehtoisen eristäytymisen tai omaehtoisen karanteenin vuoksi, kun tavallisesti työnantaja maksaa osan sairausetuuksista.
                  
               
                     (11)
                  
                  
                     Täytäntöönpanopäätöksen (EU) 2020/1351 3 artiklan f alakohdassa tarkoitettuihin henkilönsuojaimista aiheutuviin terveydenhuoltomenoihin myönnetään lisätukea. Menoja toteutettiin jo vuonna 2020, mukaan lukien menot, jotka on vahvistettu ”9 päivänä kesäkuuta 2020 annetussa valtioneuvoston asetuksessa nro 380 ’asetukset resursseista epidemiaturvallisuuden varmistamiseksi ensisijaisten laitosten ja tarpeiden luetteloon kuuluvissa laitoksissa’” (14).
                  
               
                     (12)
                  
                  
                     Covid-19-kriisin parissa työskenteleville lääkäreille ja terveydenhuollon työntekijöille maksettavilla palkkioilla, joiden suuruus on 20–100 prosenttia kuukausipalkasta, palkitaan työn tekemisestä olosuhteissa, joissa riski ja työmäärä ovat suuremmat; näistä palkkioista määrätään ”27 päivänä maaliskuuta 2020 annetussa valtioneuvoston määräyksessä nro 136 ja 6 päivänä marraskuuta 2020 annetussa valtioneuvoston määräyksessä nro 656 ’ennakoimattomiin tapahtumiin tarkoitettuja varoja koskevan valtion talousarvio-ohjelman varojen kohdentamisesta’” (15), ”8 päivänä joulukuuta 2020 annetussa valtioneuvoston määräyksessä nro 743 ’poikkeusolojen julistamisesta 6 päivänä marraskuuta 2020 annettuun valtioneuvoston määräykseen nro 655 tehdyistä muutoksista’” (16) ja ”21 päivänä tammikuuta 2021 annetussa valtioneuvoston määräyksessä nro 37 ’ennakoimattomiin tapahtumiin tarkoitettuja varoja koskevan valtion talousarvio-ohjelman varojen kohdentamisesta’” (17). Nämä palkkiot täydentävät valtion ja paikallishallinnon virkamiesten ja työntekijöiden palkoista annetussa laissa vahvistettua enimmäispalkkiota. Toimenpiteellä tuetaan työllisyyttä varmistamalla työntekijöiden terveysturvallisuus ja keskeisten julkisten palvelujen jatkuvuus.
                  
               
                     (13)
                  
                  
                     Latvia täyttää taloudellisen avun pyytämiselle asetuksen (EU) 2020/672 3 artiklassa säädetyt edellytykset. Latvia on toimittanut komissiolle asianmukaisen näytön siitä, että toteutuneet ja suunnitellut julkiset menot ovat 1 päivästä helmikuuta 2020 kasvaneet 405 297 901 euroa covid-19:n leviämisen sosioekonomisten vaikutusten korjaamiseksi toteutettujen kansallisten toimenpiteiden vuoksi. Tämä merkitsee äkillistä ja voimakasta kasvua, koska se liittyy sekä uusiin toimenpiteisiin että sellaisten voimassa olevien toimenpiteiden jatkamiseen, jotka liittyvät suoraan työajan lyhentämisjärjestelyihin ja vastaaviin toimenpiteisiin, jotka kattavat huomattavan osan Latvian yrityksistä ja työvoimasta. Latvia aikoo rahoittaa kasvaneista julkisista menoista 100 097 901 euroa omilla varoillaan.
                  
               
                     (14)
                  
                  
                     Komissio on asetuksen (EU) 2020/672 6 artiklan mukaisesti kuullut Latviaa ja varmistanut niiden toteutuneiden ja suunniteltujen julkisten menojen äkillisen ja voimakkaan kasvun, jotka liittyvät suoraan Latvian 11 päivänä maaliskuuta 2021 esittämässä pyynnössä tarkoitettuihin covid-19:n leviämiseen liittyviin työajan lyhentämisjärjestelyihin ja vastaaviin toimenpiteisiin sekä asiaankuuluviin terveyteen liittyviin toimenpiteisiin.
                  
               
                     (15)
                  
                  
                     Latvian 11 päivänä maaliskuuta 2021 esittämässä pyynnössä ja johdanto-osan 10–12 kappaleessa tarkoitettujen terveyteen liittyvien toimenpiteiden menot ovat 22 304 365 euroa.
                  
               
                     (16)
                  
                  
                     Latvialle olisi sen vuoksi myönnettävä taloudellista apua maan auttamiseksi selviytymään covid-19:n leviämisen aiheuttaman talouden vakavan häiriön sosioekonomisista vaikutuksista. Komission olisi tehtävä päätökset erien ja osaerien maturiteeteista, suuruudesta ja maksamisesta tiiviissä yhteistyössä kansallisten viranomaisten kanssa.
                  
               
                     (17)
                  
                  
                     Latvian ja komission olisi otettava tämä päätös huomioon asetuksen (EU) 2020/672 8 artiklan 2 kohdassa tarkoitetussa lainasopimuksessa.
                  
               
                     (18)
                  
                  
                     Tällä päätöksellä ei saisi rajoittaa sisämarkkinoiden toiminnan vääristymiseen liittyvien mahdollisten menettelyjen, erityisesti perussopimuksen 107 ja 108 artiklan mukaisten menettelyjen, tuloksia. Sillä ei poisteta jäsenvaltioille perussopimuksen 108 artiklan nojalla kuuluvaa velvoitetta ilmoittaa komissiolle mahdollisista valtiontuista.
                  
               
                     (19)
                  
                  
                     Latvian olisi ilmoitettava komissiolle suunniteltujen julkisten menojen toteutumisesta säännöllisin väliajoin, jotta komissio voi arvioida, missä määrin Latvia on toteuttanut kyseiset menot.
                  
               
                     (20)
                  
                  
                     Päätös taloudellisen avun myöntämisestä on tehty ottaen huomioon Latvian tämänhetkiset ja odotettavissa olevat tarpeet sekä muiden jäsenvaltioiden asetuksen (EU) 2020/672 nojalla jo toimittamat tai suunnitteilla olevat taloudellisen avun pyynnöt, soveltaen samalla yhdenvertaisen kohtelun, solidaarisuuden, oikeasuhteisuuden ja avoimuuden periaatteita,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2020/1351 seuraavasti:
            
                        1)
                     
                     
                        Muutetaan 2 artikla seuraavasti:
                        
                                    a)
                                 
                                 
                                    korvataan 1 kohta seuraavasti:
                                    
                                       ”1.   Unioni asettaa Latvian saataville enintään 305 200 000 euron lainan. Lainan keskimääräinen enimmäismaturiteetti on 15 vuotta.”;
                                    
                                 
                              
                                    b)
                                 
                                 
                                    korvataan 4 kohta seuraavasti:
                                    
                                       ”4.   Ensimmäinen erä maksetaan sillä edellytyksellä, että asetuksen (EU) 2020/672 8 artiklan 2 kohdassa säädetty lainasopimus on tullut voimaan. Mahdolliset myöhemmät erät maksetaan kyseisen lainasopimuksen ehtojen mukaisesti tai tapauksen mukaan sillä edellytyksellä, että kyseisen lainasopimuksen lisäys on tullut voimaan, tai muutetun lainasopimuksen ehtojen mukaisesti.”
                                    
                                 
                              
                  
                        2)
                     
                     
                        Korvataan 3 artikla seuraavasti:
                        
                           ”3 artikla
                           Latvia voi rahoittaa seuraavia toimenpiteitä:
                           
                                       a)
                                    
                                    
                                       työssäkäynnin keskeyttämään joutuneita työntekijöitä koskeva korvausjärjestelmä, sellaisena kuin siitä säädetään ”valtioneuvoston asetuksissa nro 179 (annettu 31 päivänä maaliskuuta 2020) ’asetukset covid-19:n leviämisen koettelemien työssäkäynnin keskeyttämään joutuneiden itsenäisten ammatinharjoittajien avustuksesta’ ja nro 165 (annettu 26 päivänä maaliskuuta 2020) ’asetukset covid-19-kriisin koettelemista työnantajista, jotka ovat oikeutettuja työnkeskeytystä koskevaan avustukseen ja viivästyneiden veronmaksujen suorittamiseen erissä tai veronmaksun lykkäykseen enintään kolmeksi vuodeksi’”, sellaisena kuin se on jatkettuna ja muutettuna;
                                    
                                 
                                       b)
                                    
                                    
                                       työnkeskeytyksen vuoksi maksettava avustus, sellaisena kuin siitä säädetään ”valtioneuvoston asetuksessa nro 236 (annettu 23 päivänä huhtikuuta 2020) ’asetukset covid-19 leviämisen koettelemien työssäkäynnin keskeyttämään joutuneiden työntekijöiden ja itsenäisten ammatinharjoittajien avustuksesta’”;
                                    
                                 
                                       c)
                                    
                                    
                                       työntekijöille lapsista myönnettävä etuus, sellaisena kuin siitä säädetään ”16 päivänä huhtikuuta 2020 annetussa valtioneuvoston määräyksessä nro 178 ’ennakoimattomiin tapahtumiin tarkoitettuja varoja koskevan valtion talousarvio-ohjelman varojen kohdentamisesta’”, sellaisena kuin se on jatkettuna;
                                    
                                 
                                       d)
                                    
                                    
                                       matkailu- ja vientialojen palkkatukijärjestelmä, sellaisena kuin se vahvistetaan ”toimenpiteistä covid-19-kriisin ratkaisemiseksi ja talouden elvyttämiseksi annetussa tiedonannossa”, sellaisena kuin se on jatkettuna;
                                    
                                 
                                       e)
                                    
                                    
                                       palkkatukimaksut terveydenhuollon ammattilaisille ja kulttuurialojen työntekijöille, sellaisina kuin niistä säädetään ”laissa covid-19:n leviämisestä johtuvan valtioon kohdistuvan uhkan ja sen seurausten ehkäisemistä ja torjumista koskevista toimenpiteistä”, ”laissa covid-19-taudin leviämisen seurausten torjumisesta” ja ”3 päivänä kesäkuuta 2020 annetussa valtioneuvoston määräyksessä nro 303 ’ennakoimattomiin tapahtumiin tarkoitettuja varoja koskevan valtion talousarvio-ohjelman varojen kohdentamisesta’”;
                                    
                                 
                                       f)
                                    
                                    
                                       henkilönsuojaimista aiheutuvat terveydenhuoltomenot, sellaisina kuin niistä säädetään ”3 päivänä maaliskuuta 2020 annetussa valtioneuvoston määräyksessä nro 79, 20 päivänä maaliskuuta 2020 annetussa valtioneuvoston määräyksessä nro 118 ja 27 päivänä huhtikuuta 2020 annetussa valtioneuvoston määräyksessä nro 220 ’ennakoimattomiin tapahtumiin tarkoitettuja varoja koskevan valtion talousarvio-ohjelman varojen kohdentamisesta’” sekä ”9 päivänä kesäkuuta 2020 annetussa valtioneuvoston asetuksessa nro 380 ’asetukset resursseista epidemiaturvallisuuden varmistamiseksi ensisijaisten laitosten ja tarpeiden luetteloon kuuluvissa laitoksissa’”;
                                    
                                 
                                       g)
                                    
                                    
                                       covid-19:ään liittyvät sairausetuudet, sellaisina kuin niistä säädetään ”’äitiys- ja sairausvakuutuksesta annettuun lakiin’ tehdyllä muutoksella” (annettu 20 päivänä maaliskuuta 2020), sellaisena kuin ne ovat jatkettuina;
                                    
                                 
                                       h)
                                    
                                    
                                       sairausetuudet vanhemmille ja huoltajille, sellaisina kuin niistä säädetään ”’äitiys- ja sairausvakuutuksesta annettuun lakiin’26 päivänä marraskuuta 2020 tehdyllä muutoksella” (siirtymämääräysten 48 ja 49 §) sekä ”1 päivänä joulukuuta 2020 annetussa valtioneuvoston määräyksessä nro 707 ’ennakoimattomiin tapahtumiin tarkoitettuja varoja koskevan valtion talousarvio-ohjelman varojen kohdentamisesta’” ja ”11 päivänä tammikuuta 2021 annetussa valtioneuvoston määräyksessä nro 13 ’ennakoimattomiin tapahtumiin tarkoitettuja varoja koskevan valtion talousarvio-ohjelman varojen kohdentamisesta’”;
                                    
                                 
                                       i)
                                    
                                    
                                       covid-19-kriisin parissa työskenteleville lääkäreille ja terveydenhuollon työntekijöille maksettavat palkkiot, sellaisina kuin niistä säädetään ”27 päivänä maaliskuuta 2020 annetussa valtioneuvoston määräyksessä nro 136 ’ennakoimattomiin tapahtumiin tarkoitettuja varoja koskevan valtion talousarvio-ohjelman varojen kohdentamisesta’”, ”6 päivänä marraskuuta 2020 annetussa valtioneuvoston määräyksessä nro 656 ’ennakoimattomiin tapahtumiin tarkoitettuja varoja koskevan valtion talousarvio-ohjelman varojen kohdentamisesta’”, ”8 päivänä joulukuuta 2020 annetussa valtioneuvoston määräyksessä nro 743 ’poikkeusolojen julistamisesta 6 päivänä marraskuuta 2020 annettuun valtioneuvoston määräykseen nro 655 tehdystä muutoksesta’” ja ”21 päivänä tammikuuta 2021 annetussa valtioneuvoston määräyksessä nro 37 ’ennakoimattomiin tapahtumiin tarkoitettuja varoja koskevan valtion talousarvio-ohjelman varojen kohdentamisesta’”.”
                                    
                                 
                     
                  
                        3)
                     
                     
                        Korvataan 4 artikla seuraavasti:
                        
                           ”4 artikla
                           
                              1.   Latvian on ilmoitettava suunniteltujen julkisten menojen toteutumisesta komissiolle viimeistään 30 päivänä maaliskuuta 2021 ja sen jälkeen kuuden kuukauden välein, kunnes kyseiset suunnitellut julkiset menot ovat toteutuneet täysimääräisinä.
                           
                           
                              2.   Jos 3 artiklassa tarkoitetut toimenpiteet perustuvat suunniteltuihin julkisiin menoihin ja niistä on annettu täytäntöönpanopäätös täytäntöönpanopäätöksen (EU) 2020/1351 muuttamisesta, Latvian on ilmoitettava suunniteltujen julkisten menojen toteutumisesta komissiolle kuuden kuukauden kuluessa kyseisen muuttamisesta annetun täytäntöönpanopäätöksen hyväksymispäivästä ja sen jälkeen kuuden kuukauden välein, kunnes kyseiset suunnitellut julkiset menot ovat toteutuneet täysimääräisinä.”
                           
                        
                     
                  
         
            2 artikla
            Tämä päätös on osoitettu Latvian tasavallalle.
            Tämä päätös tulee voimaan päivänä, jona se annetaan tiedoksi vastaanottajalle.
         
         
            3 artikla
            Tämä päätös julkaistaan Euroopan unionin virallisessa lehdessä.
         
         
            Tehty Brysselissä 23 päivänä huhtikuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  EUVL L 159, 20.5.2020, s. 1.
         
            (2)  Neuvoston täytäntöönpanopäätös (EU) 2020/1351, annettu 25 päivänä syyskuuta 2020, tilapäisen tuen myöntämisestä Latvian tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena (EUVL L 314, 29.9.2020, s. 38).
         
            (3)  Latvijas Vēstnesis, 230B, 27.11.2020.
         
            (4)  Latvijas Vēstnesis, 9A, 14.1.2021.
         
            (5)  Latvijas Vēstnesis, 234, 3.12.2020.
         
            (6)  Latvijas Vēstnesis, 9, 14.1.2021.
         
            (7)  Latvijas Vēstnesis, 222A, 16.11.2020.
         
            (8)  Latvijas Vēstnesis, 9, 14.1.2021.
         
            (9)  Latvijas Vēstnesis, 42, 2.3.2021.
         
            (10)  Latvijas Vēstnesis, 230A, 27.11.2020.
         
            (11)  Latvijas Vēstnesis, 234, 3.12.2020.
         
            (12)  Latvijas Vēstnesis, 9, 14.1.2021.
         
            (13)  Latvijas Vēstnesis, 221A, 13.11.2020.
         
            (14)  Latvijas Vēstnesis, 113A, 12.6.2020.
         
            (15)  Latvijas Vēstnesis, 62B, 27.3.2020, Latvijas Vēstnesis, 218, 10.11.2020.
         
            (16)  Latvijas Vēstnesis, 237A, 8.12.2020.
         
            (17)  Latvijas Vēstnesis, 16, 25.1.2021.